આ નિર્ણયનો વિરોધ કરતાં યુવા ડોક્ટર કહે છે MBBSનો સાડા પાંચ વર્ષનો કોર્સ નવ મહિનાના બ્રિજ કોર્સમાં સમજી કે જાણી શકાય તેમ નથી. MBBSના સાડા પાંચ વર્ષમાં અંદાજે સાડા પાંચ ફૂટની હાઇટ થાય તેટલાં પુસ્તકો ભણવા પડે છે. આટલા પુસ્તકો આયુર્વેદને વિદ્યાર્થીઓ નવ માસમાં કેવી રીતે તૈયાર કરશે તે સૌથી મોટો પ્રશ્ન છે. ડો. સુનીલ શાહે એવી સ્પષ્ટતા કરી હતી કે જો ખરેખર સાડા પાંચ વર્ષનો MBBSનો કોર્સ નવ માસમાં કન્વર્ટ કરી શકાય તેવી કોઇ ફોર્મ્યુલા કેન્દ્ર સરકાર પાસે હોય તો તાકીદે જાહેર કરવી જોઇએ કે જેથી આ ફોર્મ્યુલાના કારણે દેશના હજારો બેરોજગાર યુવાનો પકોડા તળવાના બદલે નવ માસમાં બ્રિજ કોર્સ કરીને ડોક્ટર બની શકે. કેન્દ્ર સરકારના આ નિર્ણયના વિરોધમાં તા.૧૮મી માર્ચે અમદાવાદ કલેક્ટર કચેરીએ બપોરે ૧૨ વાગે તમામ મેડિકલ સ્ટૂડન્ટ અને ડોક્ટરોએ ભેગા થવાનું આયોજન કરાયું છે.